Įsipareigojimų ir mokėjimų asignavimų skirtumas susidaro dėl to, kad tam tikroms priemonėms, kurias tiesiogiai įgyvendina Komisija, naudojami diferencijuotieji asignavimai. Šios priemonės daugiausia susijusios su žemės ūkio produktų pardavimo skatinimu, žemės ūkio politikos strategija ir jos koordinavimo priemonėmis.

3. Pervedimai į (iš) EŽŪGF per metus

2018 finansiniais metais faktinė panaudotų įsipareigojimų asignavimų suma sudarė 44 364 481 917,01 EUR, o mokėjimų asignavimų – 44 294 218 643,71 EUR.

Pagal pasidalijamąjį valdymą išmokėta suma (43 225 151 242,49 EUR) buvo mažesnė negu 43 225 677 359,32 EUR, nes buvo sustabdytas Lenkijai skirtų sumų mokėjimas.

2.1.3.Patvirtintų asignavimų biudžeto vykdymas. Komisijos išlaidos, susijusios su tiesioginiu valdymu

EUR Išlaidos, susijusios su tiesioginiu valdymu Įsipareigojimų asignavimai Mokėjimų asignavimai Perkėlimas į 2019 m. (2) Asignavimai (C1) (1) 143 966 899,00 90 602 466,00 – Vykdymas (C1) 141 443 524,13 71 180 250,83 17 517 431,10 Panaikinti asignavimai 2 523 374,87 1 904 784,07 – (1) C1 – patvirtinti biudžeto asignavimai. Ši suma apima 150 000,00 EUR įsipareigojimų ir mokėjimų asignavimų perkėlimą iš pasidalijamojo valdymo, iš viso -7 525 000,00 EUR mokėjimų asignavimų perkėlimą iš EŽŪGF ir taisomąjį biudžetą, kuriame numatyta -1 400 000,00 EUR įsipareigojimų ir mokėjimų asignavimų. (2) Perkėlimas į 2019 m. susijęs tik su nediferencijuotaisiais asignavimais.

Įsipareigojimų asignavimai išlaidoms, susijusioms su tiesioginiu valdymu, 2018 m. biudžete sudarė 144,0 mln. EUR. 2018 m. buvo numatyta skirti 141,4 mln. EUR sumą. Likusi šių asignavimų dalis – 2,5 mln. EUR – panaikinta.

Dauguma EŽŪGF asignavimų Komisijos išlaidoms, susijusioms su tiesioginiu valdymu, yra diferencijuotieji asignavimai.

Į 2019 m. automatiškai perkelta 17,5 mln. EUR – tai tik nediferencijuotieji asignavimai.

2.2.Mėnesinės išmokos

2.2.1.Valstybėms narėms skirtos mėnesinės išmokos, kurioms taikomas pasidalijamasis valdymas

2.2.1.1.Išlaidoms skirtos mėnesinės išmokos

Reglamento (ES) Nr. 1306/2013 18 straipsnio 1 dalyje nurodyta, kad „Komisija išmoka mėnesines išmokas išlaidoms, kurias per ataskaitinį mėnesį patiria valstybių narių akredituotos mokėjimo agentūros, padengti“. Mėnesinės išmokos kiekvienai valstybei narei išmokamos ne vėliau kaip antro mėnesio, einančio po to mėnesio, kurį išlaidos buvo patirtos, trečią darbo dieną.

Mėnesinėmis išmokomis kompensuojamos jau patirtos grynosios išlaidos (atskaičius pajamas); išmokos pervedamos remiantis kas mėnesį valstybių narių pateikiamomis deklaracijomis . Kas mėnesį registruojamos išlaidos ir pajamos tikrinamos ir koreguojamos remiantis išsamia deklaracija. Be to, šios išmokos tampa galutinėmis tik po to, kai Komisija atlieka patikrinimus pagal sąskaitų patvirtinimo procedūrą.

Nuo 2017 m. spalio 16 d. iki 2018 m. spalio 15 d. valstybių narių sumokėtoms sumoms padengti taikoma mėnesinių išmokų sistema.

Už visus finansinius metus nuspręsta pervesti bendrą grynąją mėnesinių išmokų sumą, kuri, atskaičius su atitikties patvirtinimu ir kitais klaidų ištaisymais susijusias sumas, sudarė 43 225 677 359,32 EUR. Atsižvelgiant į sumas, kurių mokėjimas buvo sustabdytas, valstybėms narėms faktiškai išmokėta 43 225 151 242,49 EUR.

1.1.1.1.Sprendimai dėl mėnesinių išmokų

Komisija priėmė sprendimą dėl mėnesinių išmokų dėl kiekvieno iš dvylikos finansinių metų laikotarpio. Be to, gruodžio mėn. buvo priimtas papildomas sprendimas, kuriuo buvo koreguojamos visos tų metų išlaidos.

3.2018 M. EŽŪGF BIUDŽETO VYKDYMAS

3.1.EŽŪGF biudžeto asignavimų panaudojimas

Iš biudžeto iš viso panaudota 44 364,5 mln. EUR . Šios išlaidos padengtos pradiniais biudžeto asignavimais ir panaudojant visą iš 2017 m. perkeltą asignuotųjų pajamų 05 politikos sumą (603,3 mln. EUR) ir dalį 2018 m. surinktų asignuotųjų pajamų (548,50 mln. EUR iš visos 997,4 mln. EUR sumos).

Pagal 05 politikos sritį išlaidos rinkos priemonėms sudarė 2 709,4 mln. EUR, o tiesioginėms išmokoms – 41 496,5 mln. EUR.